CELEX: C2007/140/45
Language: el
Date: 2007-06-23 00:00:00
Title: Υπόθεση T-109/07: Προσφυγή της 11ης Απριλίου 2007 — L'Oréal κατά ΓΕΕΑ — Spa Monopole (SPA THERAPY)

23.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 140/25
            
         Προσφυγή της 11ης Απριλίου 2007 — L'Oréal κατά ΓΕΕΑ — Spa Monopole (SPA THERAPY)
   (Υπόθεση T-109/07)
   (2007/C 140/45)
   Γλώσσα του δικογράφου της προσφυγής: η γαλλική
   Διάδικοι
   
      Προσφεύγουσα: L'Oréal SA (Παρίσι, Γαλλία) (Εκπρόσωπος: E. Baud, avocat)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ)
   
      Αντίδικος ενώπιον του τμήματος προσφυγών: SA Spa Monopole, Compagnie fermière de Spa, συντομογραφικώς SA Spa Monopole NV (Spa, Βέλγιο)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρωθεί η απόφαση του τέταρτου τμήματος προσφυγών του ΓΕΕΑ που εκδόθηκε στις 24 Ιανουαρίου 2007 (Υπόθεση R 468/2005-4)·
            
         
               —
            
            
               να καταδικάσει το καθού, και, εφόσον το κρίνει αναγκαίο, την παρεμβαίνουσα στα δικαστικά έξοδα.
            
         Λόγοι ακυρώσεως και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα
   
      Σήμα προς καταχώριση: Λεκτικό σήμα «SPA THERAPY» για προϊόντα της κλάσεως 3 — αίτηση υπ' αριθ. 1 975 283
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: SA Spa Monopole, Compagnie fermière de Spa, συντομογραφικώς SA Spa Monopole NV
   
      Αντιταχθέν δικαίωμα επί σήματος ή σημείου: Λεκτικό σήμα Benelux «SPA» για προϊόντα της κλάσεως 3
   
      Απόφαση του τμήματος ανακοπών: Ευδοκίμηση της ανακοπής για όλα τα προϊόντα που αφορά
   
      Απόφαση του τμήματος προσφυγών: Απόρριψη της προσφυγής της προσφεύγουσας
   
      Λόγοι ακυρώσεως: Παράβαση του άρθρου 8, παράγραφος 1, σημείο β', του κανονισμού (ΕΚ) 40/94 (1) διότι το τμήμα προσφυγών υπέπεσε σε πλάνη διαπιστώνοντας ότι τα επίδικα σημεία είναι όμοια και διότι, κατά την προσφεύγουσα, δεν υπήρχε εν προκειμένω κίνδυνος συγχύσεως.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1)